cyanic-selkie/wikianc huggingface dataset:
Αλύπιος ο πρεσβύτερος
Συγγραφικό έργο
Του Αλύπιου σώζεται η επιστολή συμπαράστασης προς τον Κύριλλο Αλεξανδρείας στην Patrologia Graeca, τομ.77, στ.145-148
Πηγές
Κατηγορία:Βυζαντινοί κληρικοί
Αθλητική Ένωση Τυρνάβου
Η Αθλητική Ένωση Τυρνάβου υπήρξε ιστορικός ποδοσφαιρικός σύλλογος με έδρα τον Τύρναβο. Ιδρύθηκε το 1965 από συγχώνευση των δύο προϋπαρχόντων ομάδων της πόλης, της «Ανάπλασης Τυρνάβου» και του «Ηρακλή Τυρνάβου». Αγωνίστηκε στα εθνικά πρωταθλήματα, με κορυφαία την παρουσία του στην Β΄ Εθνική κατηγορία. Το 2005 συγχωνεύτηκε με την Νίκη Τυρνάβου δημιουργώντας τον «Α.Ο. Τύρναβος 2005» και έκτοτε έπαψε να υφίσταται.
Ίδρυση
Η «Ανάπλαση Τυρνάβου» ιδρύθηκε από εκπαιδευτικούς της πόλης το 1898, λειτουργώντας αρχικά ως φορέας πολιτισμού και μετέπειτα αθλητισμού. Σαν ποδοσφαιρικός σύλλογος συμμετείχε στα πρωταθλήματα της Ε.Π.Σ. Θεσσαλίας και το 1960 υπήρξε ένα από τα ιδρυτικά σωματεία της Ε.Π.Σ. Λάρισας. Τη σεζόν 1962-63 κατέκτησε το πρωτάθλημα Ε.Π.Σ. Λάρισας και την άνοδο στην Β΄ Εθνική, όπου αγωνίστηκε τη σεζόν 1963-64 και υποβιβάστηκε. Τη σεζόν 1964-65 κατέκτησε εκ νέου το πρωτάθλημα Ε.Π.Σ. Λάρισας. Ο «Ηρακλής Τυρνάβου» ιδρύθηκε το 1953 και συμμετείχε αρχικά στα πρωταθλήματα Ε.Π.Σ. Θεσσαλίας, ενώ το 1960 υπήρξε επίσης ένα από τα ιδρυτικά σωματεία της Ε.Π.Σ. Λάρισας.
Το καλοκαίρι του 1965 η πρωταθλήτρια Ε.Π.Σ. Λάρισας Ανάπλαση και ο Ηρακλής συγχωνεύτηκαν και δημιούργησαν την «Αθλητική Ένωση Τυρνάβου».
Αγωνιστική πορεία
Η νεοσύστατη Α.Ε. Τυρνάβου ξεκίνησε την αγωνιστική της πορεία από την Β΄ Εθνική τη σεζόν 1965-66, στη θέση της Ανάπλασης που είχε προβιβαστεί ως πρωταθλήτρια Ε.Π.Σ. Λάρισας την προηγούμενη χρονιά. Την χρονιά 1966-67 η ΑΕΤ εξασφάλισε εκ νέου την παραμονή της στην Β΄ Εθνική επικρατώντας με 2-0 της Αναγέννησης Γιαννιτσών την Κυριακή 28 Μαίου 1967 στην προτελευταία αγωνιστική, ωστόσο έπειτα από αθλητικό νόμο που επέβαλλε το δικτατορικό καθεστώς, υποβιβάστηκε από την Β΄ Εθνική στο τοπικό πρωτάθλημα, καθώς η παρουσία της Λάρισας ως πρωτεύουσας του νομού σήμαινε ότι οι υπόλοιπες έπρεπε αναγκαστικά να υποβιβαστούν.
Τη σεζόν 1968-69 αναδείχθηκε πρωταθλήτρια Ε.Π.Σ. Λάρισας και προκρίθηκε στο ειδικό ερασιτεχνικό πρωτάθλημα για την άνοδο στην Β΄ Εθνική, χωρίς όμως επιτυχία. Τη σεζόν 1977-78 κατέκτησε εκ νέου το πρωτάθλημα Ε.Π.Σ. Λάρισας ύστερα από αγώνες κατάταξης μεταξύ των πρωταθλητών των 3 ομίλων και προβιβάστηκε στην Εθνική ερασιτεχνική κατηγορία (τρίτη εθνική κατηγορία), όπου αγωνίστηκε τη σεζόν 1978-79 και υποβιβάστηκε. Τις χρονιές 1983-84 και 1987-88 αγωνίστηκε στη Δ΄ Εθνική, στην οποία επανήλθε το 1989 και αγωνίστηκε συνεχώς μέχρι τη σεζόν 1993-94, όποτε και αναδείχθηκε πρωταθλήτρια του 11ου ομίλου και κέρδισε την άνοδο στην Γ΄ Εθνική κατηγορία.
Στη Γ΄ Εθνική αγωνίστηκε για 4 χρονιές, μέχρι και τη σεζόν 1997-98, όποτε και υποβιβάστηκε. Την επόμενη χρονιά, 1998-99, υποβιβάστηκε από τη Δ΄ Εθνική στο τοπικό πρωτάθλημα της Ε.Π.Σ. Λάρισας, όπου και συνέχισε την αγωνιστική της πορεία.
Παραπομπές
Κατηγορία:Αθλητικοί σύλλογοι Λάρισας Κατηγορία:Ιδρύσεις αθλητικών συλλόγων το 1965 Κατηγορία:Ιδρύσεις ποδοσφαιρικών ομάδων το 1965 Κατηγορία:Ανενεργές ποδοσφαιρικές ομάδες Ελλάδας
Mount Wittenberg Orca
Το Mount Wittenberg Orca είναι ένα EP από το συγκρότημα Dirty Projectors και την Ισλανδή μουσικό Björk. Κυκλοφόρησε στις 30 Ιουνίου 2010 σε ψηφιακή μορφή και στις 24 Οκτωβρίου 2011 σε CD και βινύλιο, από την Domino Records. Η ημερομηνία της κυκλοφορίας ανακοινώθηκε μόλις 4 ημέρες πριν κυκλοφορήσει, μέσω της επίσημης ιστοσελίδας της Μπιορκ. Σε όλα τα τραγούδια κυριαρχούν τα φωνητικά, ενώ το στυλ του EP είναι πειραματικό.
Όλα τα έσοδα από την ψηφιακή εκδοχή του δωρίστηκαν στη National Geographic Society, στην Πρωτοβουλία των Ωκεανών, που έχει ως στόχο να δημιουργήσει παγκοσμίως προστατευόμενες θαλάσσιες περιοχές.
Ηχογράφηση
Η Μπιορκ και οι Dirty Projectors ξεκίνησαν να γράφουν το άλμπουμ ως μουσική σουίτα το Μάϊο του 2009 και την ερμήνευσαν σε μια φιλανθρωπική συναυλία στο Μανχάταν. Τον Απρίλιο του 2010 ηχογράφησαν τη σουίτα σε ένα στούντιο του Μπρούκλιν, το Rare Book Room.
Παραπομπές
Κατηγορία:Μπιορκ Κατηγορία:Άλμπουμ της Μπιορκ
Γουλιέλμος Χριστόφορος του Μπάντεν-Μπάντεν
Ο Γουλιέλμος-Χριστόφορος, γερμ. Wilhelm-Christopher (12 Οκτωβρίου 1628 - 25 Αυγούστου 1652) από τον Οίκο του Τσέρινγκεν ήταν πρίγκιπας του Μπάντεν-Μπάντεν. Έγινε μέλος του Συλλόγου (canon) του καθεδρικού της Κολωνίας.
Βιογραφία
Ήταν ο τέταρτος γιος του Γουλιέλμου μαργράβου του Μπάντεν-Μπάντεν και της Αικατερίνης-Ούρσουλας των Χόεντσολερν, κόρης του Ιωάννη-Γεωργίου πρίγκιπα του Χόεντσολερν-Χέχινγκεν.
Το 1652 απεβίωσε σε ηλικία 24 ετών.
Παραπομπές
Κατηγορία:Οίκος του Τσέρινγκεν
Γκυ Β΄ του Μπλουά
Ο Γκυ Β΄ του Μπλουά (Guy II de Blois-Châtillon, ... - 22 Δεκεμβρίου 1397) από τον Οίκο του Σατιγιόν, ήταν κόμης του Μπλουά και κύριος του Αβέν (1381 - 1397).
Βιογραφία
Ήταν ο μικρότερος γιος του Λουδοβίκου Β΄ κόμη του Μπλουά και του Σουασόν και της Ιωάννας του Αβέν.
Διαδέχθηκε τον άτεκνο αδελφό του Ιωάννη Β΄ κόμη του Μπλουά και του Σουασόν. Απεστάλη ως όμηρος στον βασιλιά της Αγγλίας σύμφωνα με τους όρους της Συνθήκης της Βρετάνης (1360). Απελευθερώθηκε ύστερα από τα λύτρα, που συγκεντρώθηκαν από την πώληση του Σουασόν στις 15 Αυγούστου 1367. Χρίστηκε ιππότης και ακολούθησε το Τευτονικό Τάγμα σε εκστρατεία στη Λιθουανία (1370).
Το 1391 απεβίωσε ο μόνος γιος του. Επειδή έμεινε χωρίς κληρονόμους, πώλησε την κομητεία τού Μπλουά στον Λουδοβίκο Α΄ των Βαλουά δούκα της Ορλεάνης, ο οποίος τον διαδέχθηκε.
Ήταν ο προστάτης του Ζαν Φρουασάρ· η συμβολή του Γκυ επέτρεψε στον Φρουασάρ να γράψει το Βιβλίο Β΄ των χρονικών του.
Οικογένεια
Νυμφεύτηκε το 1374 τη Μαρία του Ναμύρ, κόρη του Γουλιέλμου Α΄, μαρκησίου του Ναμύρ με την οποία απέκτησε τέκνο:
Χαρίδημος
Το ελληνικό όνομα Χαρίδημος μπορεί να αναφέρεται σε κάποιο από τα παρακάτω πρόσωπα:
Μισίμα Τάισα
Το Μισίμα Τάισα (三嶋大社) (κατά Χέπμπορν: Mishima Taisha ) είναι σιντοϊστικό ιερό στην πόλη Μισίμα της Ιαπωνία. Το κύριο φεστιβάλ του ναού πραγματοποιείται κάθε χρόνο στις 16 Αυγούστου και περιλαμβάνει παραστάσεις γιαμπουσάμε.
Κάμι
Το κύριο κάμι του Μισίμα Τάισα είναι το Μισίμα Νταϊμιότζιν, μια συγχώνευση του Ογιαμάτσου-νο-μικότο (大山祇命) και της συζύγου του Τσουμιχαγιάε Κοτοσιρονούσι νο κάμι (積羽八重事代主神).
Το Μισίμα Τάισα έχει επίσης πολλά μικρά θυγατρικά ιερά αφιερωμένα σε διάφορα κάμι εντός των περιβόλων της.
Ιστορία
Η ημερομηνία ίδρυσης του Μισίμα Τάισα είναι άγνωστη. Σύμφωνα με την παράδοση του ιερού και τα αρχεία της περιόδου Νάρα, ο προκάτοχος του ιερού βρισκόταν αρχικά στο Μιγιακετζίμα, αλλά μεταφέρθηκε αργότερα από μέρος σε μέρος, συμπεριλαμβανομένων των Σιμόντα και Όχιτο, πριν μεταφερθεί στην παρούσα τοποθεσία. Στα αρχεία Ενγκισίκι της πρώιμης περιόδου Χεϊάν, το ιερό αναφέρεται ως "Ιερό Ίζου Μισίμα" που βρίσκεται στην κομητεία Κάμο, η οποία βρίσκεται στο νότιο τμήμα της χερσονήσου Ίζου.
Μετά την ίδρυση της επαρχίας Ίζου στα μέσα της περιόδου Χεϊάν, με την πρωτεύουσά της να βρίσκεται κοντά στο σύγχρονο ΝουμάζουNumazu, το ιερό μεταφέρθηκε στη σημερινή του θέση και αρχικά αναφέρθηκε ως "Σίνγκου" ("νέο ιερό").
Αφού εξορίστηκε στο Ίζου, ο Μιναμότο νο Γιοριτόμο προσκύνησε στο Μισίμα Τάισα για θεϊκή βοήθεια στον αγώνα του να ανατρέψει τη φυλή Χάικε στον πόλεμο Γκένπεϊ. Μετά την επιτυχή ίδρυση του σογκουνάτου Καμακούρα, ανοικοδόμησε το ιερό σε μεγάλη κλίμακα και η λατρεία του Μισίμα Νταϊμιότζιν έγινε δημοφιλής στην τάξη των σαμουράι. Κατά τη διάρκεια της περιόδου Σενγκόκου, το κάμι του Μισίμα Τάισα συνδέθηκε με τη νίκη στη μάχη και το ιερό υποστηρίχθηκε από την φυλή Ονταβάρα Χότζο, τη φυλή Ιμαγκάβα και τη φυλή Τοκουγκάβα.
Κατά τη διάρκεια της περιόδου Έντο, το Μισίμα Τάισα και η συνδεδεμένη ταχυδρομική της πόλη Μισίμα-σουκού ευημερούσαν ως δημοφιλής στάση προσκυνήματος στον αυτοκινητόδρομο Τοκάιντο μεταξύ Έντο και Κιότο. Η πύλη τορίι του απεικονίστηκε σε μια εκτύπωση ουκιγιό-ε από τον Χιροσίγκε. Ένα ημερολόγιο που εκδόθηκε από το ιερό μεταφέρθηκε στο σπίτι από προσκυνητές από όλη την Ιαπωνία και ήταν γνωστό ως «Ημερολόγιο Μισίμα».
Από το 1871 έως το 1946, το Μισίμα Τάισα ορίστηκε επίσημα ως ένα από τα Κανπέι-τάισα (Kanpei-taisha) (官幣大社), που σημαίνει ότι βρισκόταν στην πρώτη βαθμίδα των ιερών υποστηριζόμενων από την κυβέρνηση.
Αξιόλογες κατασκευές
Το Χόντεν, ένα κτήριο σε στυλ ναγκάρε-ζουκούρι (nagare-zukuri), έχει ανακατασκευαστεί πολλές φορές κατά τη διάρκεια της ιστορίας του ιερού. Το σημερινό κτήριο χρονολογείται από το 1866, αφού ξαναχτίστηκε μετά την ισοπέδωση του ιερού στον σεισμό Ανσέι Τοκάι του 1854. Είναι εγγεγραμμένο ως Εθνική Σημαντική Πολιτιστική Περιουσία.
Πολιτιστικές ιδιότητες
Το Μισίμα Τάισα έχει ένα μικρό μουσείο. Το πιο σημαντικό αντικείμενο είναι ένα ιαπωνικό ξύλινο κουτί με λάκα με διακόσμηση μακί-ε. Το κουτί περιέχει πολλά σκεύη και αντικείμενα, που χρησιμοποιήθηκαν για γυναικεία καλλυντικά στην ύστερη περίοδο Χεϊάν και δωρήθηκε στο ιερό από τον Χότζο Μασάκο. Είναι καταχωρημένος ως ένας από τους Εθνικούς Θησαυρούς της Ιαπωνίας.
Επιπλέον, το Χόντεν του, το Μισίμα Τάισα έχει επίσης τέσσερα άλλα αντικείμενα που είναι εγγεγραμμένα ως Εθνικές Σημαντικές Πολιτιστικές Περιουσίες:
Επιπλέον, ένα δέντρο Osmanthus fragrans ηλικίας 1200 ετών στον περίβολο του ιερού προστατεύεται από την εθνική κυβέρνηση ως μνημείο της φύσης.
Βιβλιογραφικές αναφορές
Μισιμα Ταισα
Πάτρικ Γουίλσον
Ο Πάτρικ Τζόζεφ Γουίλσον (Patrick Joseph Wilson, γεννημένος στις 3 Ιουλίου 1973) είναι ένας Αμερικανός ηθοποιός που είναι περισσότερο γνωστός για τον ρόλο του δαιμονολόγου Εντ Γουόρεν στο Σύμπαν του Καλέσματος (2013–σήμερα). Ξεκίνησε την καριέρα του το 1995, πρωταγωνιστώντας σε μιούζικαλ του Μπρόντγουεϊ. Είναι δύο φορές υποψήφιος για βραβείο Τόνυ για τους ρόλους του στο The Full Monty (2000–2001) και Οκλαχόμα! (2002). Συμπρωταγωνίστησε στη μίνι σειρά του HBO Ο Θεός ξέχασε τον Παράδεισο (2003), στην οποία προτάθηκε τόσο για το βραβείο Χρυσής Σφαίρας όσο και για το Βραβείο Έμμυ Ζώνης Υψηλής Τηλεθέασης Εξαίρετου Β' Ανδρικού Ρόλου σε μίνι σειρά ή ταινία.
Στην τηλεόραση, ο Γουίλσον πρωταγωνίστησε στη δραματική σειρά του CBS Ένας Χαρισματικός Άνθρωπος (2011–2012) και ως Λου Σόλβερσον στη δεύτερη σεζόν της ανθολογικής σειράς Fargo του FX (2015), για την οποία έλαβε μια δεύτερη υποψηφιότητα για Χρυσή Σφαίρα. Στο Εκτεταμένο Σύμπαν της DC, εξέφρασε την φωνή του Προέδρου των ΗΠΑ στο Batman v Superman: Η Αυγή της Δικαιοσύνης (2016) και αργότερα υποδύθηκε τον Ορμ Μάριους/Ocean Master στο Aquaman (2018), έναν ρόλο τον οποίο πρόκειται να επαναλάβει στο Ο Aquaman και το Χαμένο Βασίλειο (2023).
Παραπομπές
Κατηγορία:Αμερικανοί άνδρες ηθοποιοί φωνής Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί άνδρες ηθοποιοί κινηματογράφου Κατηγορία:Σελίδες με μη επιθεωρημένες μεταφράσεις
Βασίλειος αρχιμανδρίτης
Βίος
Ο Βασίλειος ήταν διάκονος και έφερε τον τίτλο του αρχιμανδρίτη ενώ ήταν ηγούμενος στην Κωνσταντινούπολη κατά την περίοδο της Νεστοριανικής έριδας. Ζήτησε από τον Θεοδόσιο Β να συγκαλέσει σύνοδο για να αντιμετωπίσει την αίρεση του Νεστορίου. Επίσης συνέταξε κείμενο με αποδέκτη τον Πατριάρχη Πρόκλο με το οποίο τον καλούσε να λάβει μέτρα κατά της διδασκαλίας του ήδη πεθαμένου Θεόδωρου Μοψουεστίας.
Πηγές
Κατηγορία:Βυζαντινοί επίσκοποι Κατηγορία:Νεστοριανισμός
Παναγιώτης Κατσογιάννης
Βραβεύσεις
Το 1972, ο Παναγιώτης Κατσογιάννης έλαβε το αναμνηστικό μετάλλιο από την Αμερικανική Εταιρεία Διαβήτη για την δέκατη πέμπτη επέτειο από την ανακάλυψη της ινσουλίνης. Επίσης, έλαβε το Μετάλλιο Γιακόμπι (Jacobi) από τους απόφοιτους της Ιατρικής Σχολής Όρους Σινά το 1995, καθώς και δίπλωμα τιμής ένεκεν από το Πανεπιστήμιο Πατρών το 1997. Ήταν συνεργάτης στην Αμερικανική Ένωση για την Πρόοδο της Επιστήμης από το 1966, στην Ακαδημία Επιστημών της Νέας Υόρκης από το 1977 και αντεπιστέλλον μέλος της Ακαδημίας Αθηνών από το 1970. Απεβίωσε στις 31 Μαΐου 2019.
Παραπομπές
Κατηγορία:Έλληνες βιολόγοι Κατηγορία:Μέλη της Ακαδημίας Αθηνών Κατηγορία:Ελληνοαμερικανοί Κατηγορία:Έλληνες πανεπιστημιακοί Κατηγορία:Βιοχημικοί
Χέρμαν του Μπάντεν-Μπάντεν
Ο Χέρμαν, γερμ. Hermann (12 Οκτωβρίου 1628 - 30 Οκτωβρίου 1691) από τον Οίκο του Τσέρινγκεν ήταν πρίγκιπας του Μπάντεν-Μπάντεν. Έγινε στρατηγός και διπλωμάτης της Αυστρίας, στρατάρχης, πρόεδρος του Συμβουλίου Πολέμου της Αυλής (Hofkriegsrat) και αντιπρόσωπος του βασιλιά της Γερμανίας στη Διαρκή Συνέλευση (Diet) του Ρέγκενσμπουρκ.
Βιογραφία
Ήταν ο πέμπτος γιος του Γουλιέλμου μαργράβου του Μπάντεν-Μπάντεν και της Αικατερίνης-Ούρσουλας των Χόεντσολερν, κόρης του Ιωάννη-Γεωργίου πρίγκιπα του Χόεντσολερν-Χέχινγκεν.
Το 1691 απεβίωσε στο Ρέγκενσμπουρκ σε ηλικία 63 ετών.
Παραπομπές σε πηγές
Κατηγορία:Οίκος του Τσέρινγκεν
Αναστάσης Κολοβός
Ο Αναστάσης Κολοβός (Χαλκίδα, 27 Μαΐου 1974) είναι Έλληνας ηθοποιός.
Γεννήθηκε στην Χαλκίδα το 1974 όπου και μεγάλωσε. Από το 1993 μέχρι το 1997 έκανε σπουδές θεάτρου στο "Θεατρικό Εργαστήρι Χ.Α.Ν.Θ. Νέες Μορφές" ενώ παράλληλα σπούδαζε στο Φυσική του ΑΠΘ, χωρίς να αποφοιτήσει. Το 1997 έκανε κι άλλες σπουδές πάνω στην υποκριτική στην Ανώτερη Δραματική Σχολή "Ίασμος" Βασίλης Διαμαντόπουλος από όπου αποφοίτησε το 2000.
Τηλεόραση
Στην τηλεόραση έκανε το ντεμπούτο του ως ηθοποιός το 2000 με μικρές συμμετοχές στις σειρές "Το κλειδί" και "Κόκκινος Κύκλος". Ακολούθησαν σύντομες εμφανίσεις στις σειρές "Σαββατογεννημένες" το 2003 και "Όλα στην Ταράτσα" το 2004. Τη σεζόν 2004-2005 έπαιξε στη σειρά "Όλα του γάμου δις κολα" ενώ συμμετείχε και στη σειρά "Τα παιδιά της Νιόβης". Μέσα στα επόμενα χρόνια συμμετείχε σε διάφορα επεισόδια των σειρών "Στο Παρά Πέντε", "Επτά Θανάσιμες Πεθερές", "Εντιμότατοι κερατάδες",Εντιμότατοι κερατάδες Singles 2 " Safe Sex TV Stories Αληθινοί Έρωτες Οι ιστορίες του αστυνόμου Μπέκα"Βέτα Queen 7 Ζωές Οι Ατρόμητοι Ο πόλεμος των άστρων Ο 3ος Νόμος Η γενιά των 592 ευρώ Χωρίς Όρια  και άλλες.
Από το 2014 μέχρι το 2015 έκανε guest εμφανίσεις στις σειρές "Δια Ταύτα", "Το σόι σου", "Κάτω Παρτάλι" και "Μοντέρνα Οικογένεια" ενώ τη σεζόν 2015-2016 άνηκε στο βασικό καστ της κωμικής σειράς "Μάλιστα, Σεφ!" που μεταδόθηκε από το Mega Channel.Τη σεζόν 2016-2021 σειρά "Έλα στη θέση μου" στο Alpha ρόλο του Μάκης Ζούβας. Τη σεζόν 2021-2022 σειρά Άσε μας ρε μαμά στο Alpha ρόλο του Μπάμπης Παπαπέτρου. Τη σεζόν 2023 συμμετέχει στην σειρά "Χαιρέτα μου τον Πλάτανο" στον ρόλο του Τζων Λουλούδη.
Κινηματογράφος
Στον κινηματογράφο έκανε το ντεμπούτο του το 2001 στην ταινία Μπραζιλέρο ενώ ακολούθησαν κι άλλες ταινίες όπως "Τσίου…" (2005), "180 Μοίρες" (2010), "The Bachelor 3" (2018) και άλλες.
Παραπομπές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί κινηματογράφου
Novartis
Το 1996, η Ciba-Geigy συγχωνεύθηκε με την Sandoz, ενώ τα φαρμακευτικά και αγροχημικά τμήματα και των δύο εταιρειών δημιούργησαν τη Novartis ως ανεξάρτητη οντότητα. Η Novartis είναι πλήρες μέλος της Ευρωπαϊκής Ομοσπονδίας Φαρμακευτικών Βιομηχανιών και Ενώσεων (EFPIA), της Διεθνούς Ομοσπονδίας Φαρμακευτικών Παρασκευαστών και Ενώσεων (IFPMA) και της Φαρμακευτικής Έρευνας και Κατασκευαστών της Αμερικής (PhRMA). Στην Ελλάδα, η Δικαιοσύνη ερευνά τον φημολογούμενο χρηματισμό πολιτικών προσώπων από στελέχη της εταιρείας, χωρίς όμως μέχρι στιγμής να έχει προκύψει κάποιο στοιχείο τέλεσης αδικήματος από πολιτικό πρόσωπο.
Εξωτερικοί σύνδεσμοι
Κατηγορία:Φαρμακευτικές εταιρίες
Μουχαλεμπί
Το μουχαλεμπί (مهلبية, επίσης μαλαμπί ή μαλεμπί, מלבי) είναι μια πουτίγκα γάλακτος, που έχει θρυλική προέλευση, που χρονολογείται από την Περσία την εποχή της αυτοκρατορίας των Σασσανιδών (224-651).
Τα βασικά συστατικά του είναι ρύζι, ζάχαρη, ρυζάλευρο και γάλα.
Το επιδόρπιο είναι δημοφιλές στην Τουρκία, το Ισραήλ και άλλες χώρες της Μεσογείου.
Στο Μεσαίωνα, το μουχαλεμπί και η αντίστοιχη ευρωπαϊκή εκδοχή του, το μπλανμάνζ, παρασκευάζονταν με ψιλοκομμένο κοτόπουλο. Η παραδοσιακή αυτή συνταγή συνηθίζεται ακόμα και σήμερα στην Τουρκία.
Ιστορία
μικρογραφία| Μαχαλαμπία με γαρνιτούρα από ψιλοκομμένα καρύδια Σύμφωνα με τον θρύλο, το μουχαλεμπί εισήχθη στην αραβική κουζίνα στα τέλη του έβδομου αιώνα από έναν Πέρση μάγειρα, ο οποίος το προσέφερε σε έναν Άραβα στρατηγό ονόματι Αλ Μουχαλάμπ ιμπν Άμπι Σούφρα. Του άρεσε πάρα πολύ, που έδωσε στο γλύκισμα το όνομά του.
Οι πρώτες συνταγές, που χρονολογούνται από τον 10ο αιώνα, περιελάμβαναν τρεις εκδοχές: γάλα παχύρευστο με ρύζι, γάλα με κόκκους ρυζιού και κοτόπουλο και κρέμα αυγού χωρίς ρύζι.
Η πρώτη συνταγή για μουχαλαμπίγια αποδίδεται στον Ιμπν Σαγιάρ αλ Ουαράκ της Βαγδάτης. Δύο αραβικά βιβλία μαγειρικής του 13ου αιώνα, ένα από τη Βαγδάτη και ένα άλλο από την Ανδαλουσία, έχουν μια παραλλαγή με μια πουτίγκα με καρυκεύματα και πρόβειο κρέας αντί για κοτόπουλο. Ο ισχυρισμός για την περσική προέλευση της πουτίγκας προέρχεται από το βιβλίο μαγειρικής της Ανδαλουσίας.
Υπάρχουν αρχεία από την Οθωμανική Αυτοκρατορία για δύο εκδοχές του μουχαλεμπί: μια έκδοση με ψιλοκομμένο κοτόπουλο (ταβούκ γιογσού), που προσφερόταν κατά τη διάρκεια της βασιλείας του Μωάμεθ Β' του Πορθητή, και μια μεταγενέστερη συνταγή, που χρονολογείται από το 1530, και πρόκειται για μια εκδοχή χωρίς κρέας αρωματισμένη με ροδόνερο.
Ένα αγγλικό βιβλίο μαγειρικής του 19ου αιώνα δίνει μια συνταγή για μουχαλεμπί και το αποκαλεί "κέικ του Ραμαζανιού". Η συνταγή απαιτεί βραστό γάλα μαζί με ρυζάλευρο και ζάχαρη μέχρι να εξατμιστούν όλα τα υγρά του μείγματος. Η πουτίγκα αρωματίζεται με τριαντάφυλλο ή εκχύλισμα γιασεμιού και αφήνεται να κρυώσει πριν πασπαλιστεί με ζάχαρη άχνη.
Παραλλαγές
μικρογραφία| Μαχαλαμπίγια μαροκινού στιλ με γεύση πορτοκαλιού Στη σύγχρονη εποχή, το παραδοσιακό ταβούκ γιογσού δεν είναι πλέον ευρέως διαθέσιμο, εκτός από την Τουρκία. Αυτή η πουτίγκα δεν έχει γεύση κοτόπουλο, αλλά το ψιλοκομμένο κρέας της δίνει μια ξεχωριστή υφή. Το Καζάν ντιπί είναι μια παραλλαγή του κλασικού ταβούκ γιογσού, όπου ένα λεπτό στρώμα πουτίγκας καραμελώνεται, πριν χυθεί η κρέμα πάνω του. Η τελική πουτίγκα σερβίρεται ανάποδα με την καραμελωμένη πλευρά στην κορυφή.
Η μαστίχα μπορεί να χρησιμοποιηθεί ως αρωματική ουσία για τα μουχαλεμπί. Αυτή η εκδοχή ονομάζεται σακιζλί μουχαλεμπί. Το ρυζάλευρο χρησιμοποιείται για να πυκνώσει την πουτίγκα, αλλά αυτό μπορεί να συνδυαστεί ή να αντικατασταθεί με άμυλο αραβοσίτου ή σίτου ανάλογα με την προτίμηση του μάγειρα.
Στο Ισραήλ, το μαλαμπί (מלבי) είναι ένα δημοφιλές επιδόρπιο, που συνήθως αρωματίζεται με ροδόνερο. Είναι κατασκευασμένο από γάλα βρασμένο με άμυλο καλαμποκιού ή ρυζάλευρο και σιρόπι τριαντάφυλλο. Μερικές φορές, το γάλα έχει αντικατασταθεί με γάλα αμυγδάλου για να κάνει την πουτίγκα παρέβε (χωρίς γάλα ή κρέας, σύμφωνα με τους διατροφικούς κανόνες του Ιουδαϊσμού).
Παρόμοια με το τουρκικό κεσκιούλ, η ισραηλινή εκδοχή συμπληρώνεται με τριμμένα φιστίκια, ινδοκάρυδο και ροδόνερο ή πορτοκαλόνερο.
Στην Κύπρο, το μαχαλεμπί ή μαχαλεπί δεν περιέχει γάλα. Το κυπριακό μουχαλεμπί παρασκευάζεται από νερό, ζάχαρη, νισεστέ και ροδόνερο (προαιρετικά). Στο τέλος της παρασκευής του γλυκού, οι Κύπριοι προσθέτουν από πάνω σιρόπι τριαντάφυλλο.
Μαγειρικές παραδόσεις
Σε μερικά σπίτια Σεφαραδιτών Εβραίων, το μαλαμπί προσφέρεται ως διακοπή της νηστείας για την εβραϊκή γιορτή του Γιομ Κιπούρ. Τρώγεται επίσης σε τουρκικούς εβραϊκούς γάμους, διότι συμβολίζει τη γλυκιά ζωή, που περιμένει το ζευγάρι των νεονύμφων.
Οι Σεφαραδίτες επίσης το προσφέρουν κατά την Πεντηκοστή (Σαβουότ), όταν συνηθίζεται να τρώνε γαλακτοκομικά προϊόντα.
Παραπομπές
Κατηγορία:Κουζίνα της Μέσης Ανατολής Κατηγορία:Ισραηλινά επιδόρπια Κατηγορία:Αλγερινή κουζίνα Κατηγορία:Λιβανέζικη κουζίνα Κατηγορία:Κυπριακή κουζίνα Κατηγορία:Γλυκά Κατηγορία:Αραβική κουζίνα Κατηγορία:Κουρδική κουζίνα
Ερνέστο Φονσέκα Καρίγιο
Από τη δεκαετία του 1970, ο Φονσέκα Καρίγιο είχε εμπλακεί σε εμπόριο ναρκωτικών στο Εκουαδόρ και στη συνέχεια μετέφερε τις επιχειρήσεις του στο Μεξικό.
Ανηψιός του είναι ο πρώην άρχηγος του Χουάρεζ Καρτέλ, Αμάδο Καρίγιο Φουέντες.
Βιογραφία
Γεννήθηκε στο Μπαντιραγουάτο της Σιναλόα του Μεξικού. Οι πηγές διαφωνούν ως προς την ακριβή ημερομηνία γέννησής του. Σύμφωνα με την Αμερικανική Δίωξη Ναρκωτικών (DEA), γεννήθηκε το 1942. Άλλες πηγές υποστηρίζουν ότι γεννήθηκε την 1η Αυγούστου του 1930.
Τον Ιούλιο του 2016 λόγω της μεγάλης ηλικίας και των προβλημάτων υγείας μεταφέρθηκε από τις φυλακές σε κατ' οίκον περιορισμό.
Τον Φονσέκα ενσάρκωσε στην τηλεοπτική σειρά "Narcos: Mexico" ο Χοακίν Κοσιο.
Παραπομπές
Κατηγορία:Μεξικανοί εγκληματίες
VMware Workstation
Το VMware Workstation είναι ένας υπερεπόπτης που εκτελείται σε x64 εκδόσεις των Windows και Linux. Επιτρέπει στους χρήστες να εγκαταστήσουν εικονικές μηχανές σε ένα μόνο φυσικό μηχάνημα και να τις χρησιμοποιήσουν ταυτόχρονα μαζί με το πραγματικό μηχάνημα. Κάθε εικονική μηχανή μπορεί να εκτελέσει το δικό της λειτουργικό σύστημα, συμπεριλαμβανομένων των εκδόσεων των Microsoft Windows, Linux, BSD και MS-DOS. Το VMware Workstation αναπτύσσεται από τη VMware, Inc., ένα τμήμα της Dell Technologies. Μια δωρεάν έκδοση, το VMware Workstation Player, για μη εμπορική χρήση είναι επίσης διαθέσιμη.
Το VMware Workstation υποστηρίζει τη γεφύρωση υφιστάμενων προσαρμογέων δικτύου κεντρικού υπολογιστή και τη κοινή χρήση φυσικών μονάδων δίσκου και συσκευών USB με μια εικονική μηχανή. Ένα αρχείο εικόνας ISO μπορεί να προσαρτηθεί ως μια εικονική μονάδα οπτικού δίσκου και εικονικές μονάδες σκληρού δίσκου υλοποιούνται ως αρχεία .vmdk.
Το VMware Workstation Pro μπορεί να αποθηκεύσει την κατάσταση μιας εικονικής μηχανής (ένα "snapshot") οποιαδήποτε στιγμή. Αυτά τα στιγμιότυπα μπορούν αργότερα να αποκατασταθούν, επιστρέφοντας αποτελεσματικά την εικονική μηχανή στην αποθηκευμένη κατάσταση, όπως ήταν και χωρίς ζημιά μετά το στιγμιότυπο στην εικονική μηχανή.
Το VMware Workstation περιλαμβάνει τη δυνατότητα ομαδοποίησης πολλαπλών εικονικών μηχανών σε ένα φάκελο. Οι μηχανές σε αυτόν το φάκελο μπορούν στη συνέχεια να ενεργοποιηθούν και να απενεργοποιηθούν ως ένα μόνο αντικείμενο, χρήσιμο για τη δοκιμή σύνθετων περιβαλλόντων πελάτη-εξυπηρετητή.
Εξωτερικοί σύνδεσμοι
Κατηγορία:Λογισμικό εικονικοποίησης Κατηγορία:Λογισμικό Windows
Ντουμπράβκα Τόμσιτς Σρεμπότνιακ
Η Ντουμπράβκα Τόμσιτς Σρεμπότνιακ (σλοβενικά: Dubravka Tomšič Srebotnjak, γενν. 7 Φεβρουαρίου 1940) είναι Σλοβένα πιανίστα και δασκάλα μουσικής.
Γεννήθηκε στο Ντούμπροβνικ, της Κροατίας, που ήταν μέρος του Βασιλείου της Γιογκοσλαβίας και σε πολύ μικρή ηλικία ξεκίνησε να κάνει ιδιαίτερα μαθήματα πιάνου. Στη συνέχεια γράφτηκε σε Μουσικό Σχολείο της Λουμπλιάνας για να φοιτήσει τέλος στη Μουσική Ακαδημία Σλοβενίας υπό την καθοδήγηση του Ζόρα Ζάρνικ. Ακολούθως και μετά από προτροπή του σπουδαίου Χιλιανού πιανίστα Κλαούντιο Αράου, σε ηλικία 12 ετών, πηγαίνει στις Ηνωμένες Πολιτείες και το 1957 γράφεται στη Σχολή Τζούλιαρντ της Νέας Υόρκης.
Στο μουσικό σχολείο της Νέας Υόρκης φοίτησε στο πλευρό του Αλεξάντερ Ουνίνσκι και της Κάθριν Μπέικον. Σε κάποιο ρεσιτάλ που έδωσε στο New York Town Hall την άκουσε ο Άρθουρ Ρούμπινσταϊν και της πρότεινε να κάνουν μαζί ιδιαίτερα μαθήματα, κάπου γύρω στη δεκαετία του 1950. Η Τόμσιτς έγινε ένας από τους πιο σημαντικούς μαθητές του Ρούμπινσταϊν. Γυρίζοντας στη Σλοβενία ξεκίνησε να διδάσκει στη Σλοβενική Μουσική Ακαδημία μέχρι και το 1967. Αργότερα η καριέρα της άλλαξε πορεία κι έγινε πιανίστα κονσέρτων ενώ σε πολλές περιπτώσεις την καλούσαν ως κριτική σε διάφορους διαγωνισμούς. Τα κονσέρτα της λάμβαναν χώρα σε διεθνές επίπεδο έχοντας πάει σε πολλές χώρες της Ευρώπης, της Ασίας, της Βόρειας Αμερικής, στην Αυστραλία και στην Αφρική. Οι ζωντανές ερμηνείες της πρέπει να ξεπερνούν τις 3.500, εκ των οποίων οι 20 ηχογραφήθηκαν, ενώ έχουν κυκλοφορήσει και 70 CD.
Για τις καλλιτεχνικές της και παιδαγωγικές της προσπάθειες έχει λάβει αρκετές τιμές και βραβεύσεις. Το 1961 έλαβε βραβείο στο διαγωνισμό Ferruccio Busoni International Piano Competition, έναν χρόνο αργότερα έλαβε βραβείο και από το Prešeren Fund Award και το 1975 από το Prešeren Award. Από το 1995 είναι τιμώμενο μέλος της Φιλαρμονικής της Σλοβενίας. Μερικοί από τους πιο διαπρεπείς μαθητές της ήταν ο Χίνκο Χάας, η Μάγδα Μάρτινιτς, η Σόνια Πάχορ, η Λιντία Στάνκοβιτς, ο Μίχα Χάας και η Ναταλία Σάβερ, μεταξύ άλλων. Είναι παντρεμένη με τον Σλοβένο συνθέτη Αλός Σρεμπότνιακ κι έχουν αποκτήσει κι έναν γιο, τον Μάρτιν Σρεμπότνιακ, ο οποίος είναι σκηνοθέτης του κινηματογράφου.
Εξωτερικοί σύνδεσμοι
Κατηγορία:Σλοβένοι μουσικοί Κατηγορία:Πιανίστες
Σίνσεν
εναλλ.=Shinto Shinsen|μικρογραφία|271x271εσ| Σίνσεν
Τα σίνσεν (神饌) (Shinsen) είναι φαγητά ή τρόφιμα που προσφέρονται στα πνεύματα (κάμι) ως μέρος της σιντοϊστικής τελετουργίας. Τα προσφερόμενα τρόφιμα κυμαίνονται από το ρύζι έως τα θαλασσινά, τα τρόφιμα που συλλέγονται από τα βουνά, τα εποχιακά, τις τοπικές σπεσιαλιτέ ή τα τρόφιμα, που συνδέονται με το συγκεκριμένο πνεύμα στο οποίο είναι αφιερωμένο το ιερό. Στο τέλος του τελετουργικού, το προσφερόμενο φαγητό τρώγεται από κοινού, για να αποκτήσουν μια αίσθηση ενότητας με τα καμί και να κερδίσουν την ευλογία και την προστασία τους. Η ιεροτελεστία είναι γνωστή ως ναοράι (naorai).
Στα μεγάλα ιερά, υπάρχουν ειδικοί χώροι που προετοιμάζουν το σίνσεν, στα μικρότερα όμως, ένας συγκεκριμένος χώρος απομονώνεται από τους υπόλοιπους από ειδικό τύπο κουρτινών, και εκεί ιερείς που απέχοντας από το κρέας έχουν εξαγνιστεί, ετοιμάζουν τις προσφορές. μικρογραφία|Καγκάμι μότσι Από τότε που η Ιαπωνία έμαθε πώς να καλλιεργεί ρύζι, το προϊόν αυτό έγινε το θεμέλιο της ιαπωνικής κοινωνίας και γι' αυτόν τον λόγο τα τρόφιμα ή τα ποτά, που παρασκευάζονται από ρύζι, όπως το μότσι ή το σάκε, αποτελούν βασική προσφορά, τόσο πολύ που υπάρχει ακόμη και ένα ρητό που λέει, "Δεν υπάρχει κάμι χωρίς σάκε".
Εκτός από τα δημητριακά, είναι επίσης σύνηθες να προσφέρονται θαλασσινά και λαχανικά, και υπάρχουν μερικά ιερά, που προσφέρουν πτηνά. Ωστόσο, είναι σπάνιο το κρέας ζώων να προσφέρεται ως σίνσεν.
Παρόλο που πολλά ιερά επιθυμούν το σίνσεν, που αποτελείται μόνο από λαχανικά, που δεν εκπέμπουν έντονη μυρωδιά, μια βουδιστική δίαιτα γνωστή ως κινκουνσόκου (kinkunshoku), υπάρχουν ιερά που δεν το κάνουν. Για παράδειγμα, το σκόρδο προσφέρεται στο Ιερό Καμιγκάμο και το κρέας ζώων προσφέρεται στο ιερό Σιρόμι, όπου πραγματοποιείται μια ιεροτελεστία γνωστή ως ονίε (onie) κατά την οποία προσφέρεται το κεφάλι ενός αγριογούρουνου, που είχε κυνηγηθεί εκείνη τη χρονιά. Τα ιερά όπου τιμώνται οι πιστοί, όπως εκείνοι που πέθαναν στον πόλεμο, είναι σύνηθες να προσφέρεται μπύρα, τσιγάρα ή άλλα τέτοια τυποποιημένα είδη, τα οποία επίσης θεωρούνται σίνσεν. αριστερά|μικρογραφία|Προσφορές στο Ιερό Κατόρι-τζίνγκου Τοπικές σπεσιαλιτέ ή είδη, που συνδέονται με τις παραδόσεις συχνά δίδονται ως σίνσεν. Αυτό συνεχίζεται μέχρι σήμερα, και πολλά έχουν παραμείνει με τη μορφή των χαρακτηριστικών σιντοϊστικών τελετουργιών μιας περιοχής. Για παράδειγμα, το τελετουργικό της κολλιτσίδας στο νομό Νάρα, το τελετουργικό της μελιτζάνας στο νομό Σιμάνε, το φεστιβάλ του αγγουριού στο νομό Σίγκα, το φεστιβάλ του γουασάμπι του Κιότο, και το φεστιβάλ της Ιαπωνικής δαμασκηνιάς στο Τόκιο.
Εκτός από τα τρόφιμα που συμβολίζουν μια ώριμη σοδειά, υπάρχουν ιερά όπως το ιερό Μίμι στο Μιχάμα, στο νομό Φουκούι, το ιερό Σούβα στο Νάμπου, στο νομό Αομόρι και το ιερό Μίχο, που βρίσκεται στο Ματσούε, στο νομό Σιμάνε, όπου αυτό που προσφέρεται είναι το Dioscorea tokoro, ένα φυτό, που δεν τρώγεται τακτικά στην καθημερινή ζωή. Υπάρχουν τρεις διαφορετικές ερμηνείες για το γιατί το τοκόρο (tokoro) προσφέρεται από τα τρία διαφορετικά ιερά: προσφέρεται στο ιερό Μίμι σε ένδειξη ευχαριστίας, που κράτησαν την πείνα τους σε απόσταση κατά τη διάρκεια του λιμού, το ιερό Μίχο, επειδή λέγεται ότι ήταν ένα τυχερό γούρι σε ένα βιβλίο της περιόδου Έντο με αποτέλεσμα να χρησιμοποιείται ως φυλαχτό στην Πρωτοχρονιά, το ιερό Σούβα, επειδή χρησιμοποιούνταν παραδοσιακά για τις φαρμακευτικές του ιδιότητες.
Τουγκάσι
Τα τρόφιμα, που παρασκευάζονται με λάδι συχνά προσφέρονται ως σίνσεν. Το λάδι παρασκευαζόταν παραδοσιακά από συστατικά όπως σουσάμι, καγιά ή καρύδια, αλλά λέγεται ότι η μέθοδος χρήσης λαδιού για το τηγάνισμα τροφίμων προήλθε από την Κίνα, με αποτέλεσμα να ονομάζονται τουγκάσι (tougashi), ή κινέζικα γλυκά. Γλυκά που ονομάζονται χεσό-ντάνγκο (heso-dango), και ονομάζονται έτσι επειδή μοιάζουν με αφαλό (heso), προσφέρονται στο Ιερό Ικούτα του Κόμπε. Φτιάχνονται χτυπώντας το ρύζι σε ρυζάλευρο, κυλώντας τα σε μπαλάκια και στη συνέχεια πιέζοντας ένα δάχτυλο στη μέση του. Όταν αυτά γίνονται μέσα σε ένα ημι-κυκλικό σχήμα όπως τα γκιόζα ζυμαρικά αντ' αυτού, καλούνται μπουτό. Όταν αναμειγνύονται μεταξύ τους με τρόπο που μοιάζει με 8, λέγεται μαγκαριμότσι. Όταν έχει σχήμα κυλίνδρου, ονομάζεται μπάισι (baishi), αν και αρχικά φτιάχτηκε χωρίζοντάς το σε σχήμα Υ.
Φυτά
Υπάρχουν επίσης πολλά ιερά που προσφέρουν φυτά. Για παράδειγμα, το Ιερό Ισαγκάβα στην Νάρα προσφέρει ένα βαρέλι σάκε διακοσμημένο με κρίνα σασαγιούρι (sasayuri). Αυτό συμβαίνει επειδή η λατρευόμενη θεότητα, Χιμεταταραϊσουζουχίμε-νο-Μικότο, έζησε στο βουνό Μίβα, όταν ήταν μικρή. Υπάρχει ένας θρύλος ότι στην όχθη του ποταμού Σαϊγκάβα, που ρέει μέσα από αυτό, υπήρχε μια περιοχή, όπου αυτά τα κρίνα άνθιζαν. Ακόμα και τώρα, τα κρίνα που προσφέρονται ως σίνσεν προέρχονται από το όρος Μίβα.
Μεταλαμπαδεύοντας τις παραδόσεις
Προκειμένου να αποφευχθεί η μετατροπή της τελετής του σίνσεν από προσφορές στο κάμι σε απλά κανονικά είδη, πολλές από τις λεπτομέρειες, που συνδέονται με την προσφορά του σίνσεν μεταβιβάζονται από γενιά σε γενιά μεταξύ των έμπιστων μελών της οικογένειας, έτσι ώστε να μην αμελούν να διαδώσουν τις μεθόδους. Ως αποτέλεσμα, τυχόν γραπτά αρχεία, που απομένουν είναι συχνά προσωπικά σημειώματα με πολύ λίγα επίσημα αρχεία να έχουν μείνει πίσω. Αυτό συμβαίνει επίσης με την προετοιμασία του σίνσεν, και έτσι υπάρχουν πολλά ιερά, που δεν γνωρίζουν πλέον γιατί είναι παράδοση να γίνονται ορισμένες προσφορές, καθώς δεν έχουν μείνει γραπτά αρχεία. Ωστόσο, υπάρχουν και ιερά τα οποία, όταν συνειδητοποίησαν ότι θα ήταν δύσκολο να περάσουν ορισμένες πτυχές της προετοιμασίας μέσω παραδοσιακών μεθόδων, επέλεξαν να αφήσουν γραπτά αρχεία. Το 1871, το Μεγάλο Συμβούλιο της Επικρατείας εξέδωσε μια διακήρυξη, που καταργούσε το κληρονομικό σύστημα των σιντοϊστών ιερέων στο οποίο κάθε νέα γενιά διαδεχόταν την τελευταία. Σε μια προσπάθεια να μεταβιβάσει τις πληροφορίες, το Ιερό Κατόρι σημείωσε τις λεπτομέρειες των τελετουργιών σε διάφορα έγγραφα. Μεταξύ αυτών υπήρχαν λεπτομέρειες και συνημμένες εικόνες για το πώς να ανάβουν ένα ιμίμπι (imibi), τα απαιτούμενα εργαλεία, πώς να τα χρησιμοποιούν, πώς να κόβουν και να πλέκουν το άγριο ρύζι της Μαντζουρίας, που χρησιμοποιείται για την κατασκευή των αγγείων, που κρατούν τις προσφορές, πώς να προετοιμάζουν και να στεγνώνουν τα ψάρια και πώς να φτιάξουν καπνό εξαγνισμού.
Σε περιοχές όπου ένα Ουτζίκο παρασκεύαζε το σίνσεν, οι μέθοδοι μεταδόθηκαν από μια ομάδα γνωστή ως μιγιάζα (miyaza). Η οικογένεια, που ανέλαβε τον πρωταγωνιστικό ρόλο στη μιγιάζα ήταν γνωστή ως τόουγια (touya), ή η επικεφαλής οικογένεια, και η κεντρική φιγούρα αυτής της οικογένειας ονομαζόταν τόουνιν (tounin). Σύμφωνα με αρχεία, που περιγράφουν λεπτομερώς το σύστημα, ο τόουνιν έπρεπε να υποστεί τη δοκιμασία της ακραίας νηστείας. Υπάρχουν ιερά όπως το Ιερό Μίχο, που εξακολουθούν να διατηρούν τους αυστηρούς κανόνες σχετικά με αυτό. Για παράδειγμα, εάν κάποιος επιλεγεί για να γίνει τόουνιν, πρέπει να περάσει από κάθαρση για τέσσερα χρόνια χωρίς αποτυχία και να φροντίζει πάντα να προσεύχεται στο ιερό τα μεσάνυχτα. Εάν συναντηθούν με οποιονδήποτε κατά τη διάρκεια αυτής της περιόδου, απαιτείται να κάνουν επανεκκίνηση από την αρχή. Υπήρχαν μερικά ιερά όπου ακόμη και όταν κάποιος έγινε τελικά τόουνιν, έπρεπε να περάσουν από περαιτέρω αυστηρή εκπαίδευση, που τους απαιτούσε να παραμείνουν σε ένα δωμάτιο με όλες τις ακαθαρσίες αφαιρούμενες, και τους περιοριζόταν όχι μόνο να συναντούν γυναίκες, αλλά και να συναντούν οποιονδήποτε. Έτσι κέρδισαν τον σεβασμό των χωρικών και απέκτησαν την εξουσία να γίνουν τόουνιν. Κατά γενικό κανόνα, εκείνοι που αποτελούσαν μέρος της μιγιάζα ήταν τα αρσενικά μέλη του νοικοκυριού, αλλά υπήρχαν επίσης και γυναικείες θέσεις.
Δεν είναι σπάνιο στις μέρες μας τα αγροτικά ιερά να δυσκολεύονται να βρουν διάδοχο. Υπάρχουν περιπτώσεις όπου η ποσότητα του μότσι, που χρειάζεται είναι τόσο μεγάλη, που χρειάζεται πολύς χρόνος και άνθρωποι για να τα προετοιμάσουν, τόσο πολύ που θα ήταν αδύνατο για έναν ιερέα να τα αναλάβει όλα αυτά μόνος του. Ως εκ τούτου, πρέπει να καταφύγουν στο να αγοράσουν ήδη αχνιστά και κοπανισμένα μότσι από καταστήματα και να αναλάβουν μόνο τη διαμόρφωση του μότσι.
Εξωτερικοί σύνδεσμοι
Κατηγορία:Ιαπωνική κουζίνα Κατηγορία:Ιαπωνική θρησκευτική ορολογία Κατηγορία:Σελίδες με μη επιθεωρημένες μεταφράσεις
Άλμπερτ φαν Αουβάτερ
Ο Άλμπερτ φαν Αουβάτερ (Albert van Ouwater, περ. 1410/1415 - 1475) ήταν ένας από τους πρώτους καλλιτέχνες της Πρώιμης Ολλανδικής ζωγραφικής που εργάστηκε στις Βόρειες Κάτω Χώρες, σε αντίθεση με τη Φλάνδρα στο Νότο της περιοχής.
Βιογραφία
Γεννήθηκε πιθανώς στο Άουντεβατερ (Oudewater) και αναφέρεται από τον Κάρελ φαν Μάντερ (1604) ως ευυπόληπτος ζωγράφος την εποχή που ζούσε. Σύμφωνα με τον φαν Μάντερ ήταν πιθανότατα σύγχρονος του Γιαν βαν Άικ και ήταν δάσκαλος του Χέρτχεν τοτ Σιντ Γιανς, αν και γρήγορα τροποποίησε αυτή τη δήλωση μετά την αναφορά-μαρτυρία ενός ηλικιωμένου ονόματι Άλμπερτ Σίμονς (Albert Simonsz), που ήταν μαθητής του Γιαν Μόστερτ και ισχυρίστηκε ούτε αυτός ούτε ο Μόστερτ ούτε καν είχαν ακούσει για αυτόν τον Άουβάτερ ή τον Σιντ Γιανς. Ο φαν Μάντερ επαινεί ιδιαίτερα ένα πίνακα για Αγία ΤράπεζΑ από του Άλμπερτ φαν Αουβάτερ στην κύρια εκκλησία στο Χάρλεμ, την Γκρότεκερκ ή εκκλησία του Αγίου Μπάβο, που αναπαριστά τον Άγιο Πέτρο και τον Άγιο Παύλο, όπου οι μορφές είναι προσεκτικά και σωστά σχεδιασμένες και πλούσια χρωματισμένες. Ο φαν Μάντερ θέτει τον φαν Αουβάτερ ως ιδρυτή της σχολής ζωγραφικής του Χάρλεμ, καθιστώντας τον τον πρώτο σημαντικό Ολλανδό (σε αντίθεση με τουε Φλαμανδούς) καλλιτέχνη. Σύμφωνα με τον φαν Μάντερ, η τοπιογραφία ήταν η ιδιαίτερη ειδικότητα αυτής της ολλανδικής σχολήε, αν και κανένα από τα έργα του φαν Αουβάτερ που έχουν διασωθεί δεν δείχνει αυτή την τάση. Ο φαν Αουβάτερ φαίνεται να ήταν σύγχρονος του Ντίρικ Μπάουτς στα μέσα του 15ου αιώνα στο Χάρλεμ και ο Χέρτχεν τοτ Σιντ Γιανς πιθανόν να ήταν μαθητής του.
Σύμφωνα με το RKD ήταν επίσης γνωστός ως Albertus Veteraquinas, και ο ιστορικός τέχνης WR Valentiner τον καθόρισε ως ταυτόσημο με τους ωγράφους που αποκαλουνται Δάσκαλος του Bellaert και Δάσκαλος του Tiburtine Sibyl.
Ερρίκος Πίος των Βουρβόνων
Ο Ερρίκος, ισπαν. Enrique (3 Οκτωβρίου 1848 - 12 Ιουλίου 1894) από τον Οίκο των Βουρβόνων-Ισπανίας ήταν 2ος δούκας της Σεβίλλης.
Άλμπερτ φαν Αουβάτερ
Εξωτερικοί σύνδεσμοι
Κατηγορία:Φλαμανδοί ζωγράφοι
Ερρίκος Πίος των Βουρβόνων
Βιογραφία
Ο δον Ενρίκο-Πίο-Μαρία-Φρανθίσκο ντε Πάουλα-Λουίς-Αντόνιο γεννήθηκε στην Τουλούζη της Γαλλίας και ήταν ο πρωτότοκος γιος του Ερρίκου δούκα της Σεβίλλης και της Ελένης-Μαρίας, κόρης του Αντωνίου ντε Πάντουα ντε Καστελβί κόμη του Καστελά. Ο μοργανατικός γάμος του πατέρα του τον απέκλειε από τη διαδοχή.
Οικογένεια
Το 1870 νυμφεύτηκε την Ζοζεφίν, κόρη του Ζαν Παράντ και είχε τέκνα:
Χαράλαμπος Μ. Μουτσόπουλος
Ο '''Χαράλαμπος Μ. Μουτσόπουλος' (γενν.'' 1944) είναι Έλληνας κλινικός ιατρός, ομότιμος καθηγητής Παθολογικής Φυσιολογίας του Πανεπιστημίου Αθηνών και τακτικό μέλος της Ακαδημίας Αθηνών.
Είναι επίτιμος καθηγητής και ομότιμος καθηγητής των Ιατρικών Σχολών των Πανεπιστημίων Ιωαννίνων και Αθηνών, αντίστοιχα. Θεωρείται από τους πιο αναγνωρισμένους ιατρούς με σημαντική εξειδίκευση στα αυτοάνοσα νοσήματα και υπήρξε ο πρώτος στην Ελλάδα που ανέδειξε την ανοσολογία ως ένα ξεχωριστό αντικείμενο μελέτης και έρευνας.
Βιογραφικά στοιχεία
Γεννήθηκε στα Ιωάννινα το 1944, όπου και πέρασε τα παιδικά του χρόνια. Ολοκλήρωσε με άριστα τις εγκύκλιες σπουδές του το 1962.
Σπουδές και σταδιοδρομία
Μετά από υποτροφία, αναχώρησε στις ΗΠΑ το 1972, όπου και εργάστηκε σε κέντρα της Ουάσιγκτον και του Αγίου Φραγκίσκου, έλαβε εξειδίκευση στην εσωτερική παθολογία και την ανοσολογία (αυτοάνοσα νοσήματα). Τη διετία 1976-1978 επέκτεινε τη μετεκπαίδευση του στην ανοσολογία και τα αυτοάνοσα νοσήματα στα Εθνικά Ινστιτούτα Yγείας της Αμερικής, που εδρεύουν στο Μέριλαντ. Για μία τετραετία εργάστηκε ως επιμελητής στο νοσοκομείο Veterans Administration Hospital στην Ουάσιγκτον, και επίσης εκλέχθηκε αναπληρωτής καθηγητής Παθολογίας του Πανεπιστημίου Georgetown στις ΗΠΑ.
Ίδρυσε στην Ελλάδα δύο κέντρα αριστείας για τη νοσηλεία, τη διδασκαλία και τη μελέτη των αυτοάνοσων νοσημάτων, με προτεραιότητα στο Σύνδρομο Σγιόγκρεν (Sjögren). Σήμερα, πλήθος αποφοιτησάντων ειδικευμένων ιατρών, που θήτευσαν με τον δρ. Χ. Μουτσόπουλο, στελεχώνουν πανεπιστημιακά εργαστήρια, κλινικές, και ερευνητικά κέντρα της ημεδαπής και της αλλοδαπής. Από το 1989 μέχρι το 1990 υπηρέτησε ως καθηγητής Aνοσολογίας της Ιατρικής Σχολής του Πανεπιστημίου Bρέστης στη Γαλλία. Το 1989 επελέγη μέλος της Επιστημονικής Επιτροπής της Παγκόσμιας Οργάνωσης Υγείας (WHO) για τα Ρευματικά Νοσήματα. Από το 1985-1991 και από το 1994-2004 διετέλεσε μέλος του Εθνικού Γνωμοδοτικού Συμβουλίου Έρευνας.
Κατά την σταδιοδρομία του έχει -επίσης- διατελέσει: Έχει, μαζί με συνεργάτες του, συγγράψει ένα από τα πετυχημένα -σε πωλήσεις- βιβλία ρευματολογίας όλων των εποχών, Rheumatology in Questions.
Διακρίσεις και βραβεία
Στα χρόνια της ενεργής του σταδιοδρομίας, μεταξύ άλλων, έλαβε και τις εξής διακρίσεις:
Σήμερα κατέχει περισσότερες από 50.000 ετεροαναφορές στη βάση Google Scholar, με τον υψηλό δείκτη, h-index: 114, που πιστοποιούν τη διεθνή, πολύ σημαντική αναγνώριση του ερευνητικού του έργου στο αντικείμενο της ανοσολογίας.
Εργογραφία
Έχει συγγράψει τα ακόλουθα βιβλία:
Παραπομπές
Κατηγορία:Έλληνες ιατροί Κατηγορία:Καθηγητές Εθνικού και Καποδιστριακού πανεπιστημίου Αθηνών Κατηγορία:Μέλη της Ακαδημίας Αθηνών
Έλενα Μιλεντίγιεβιτς
Εθνικά Πρωταθλήματα
4 Πρωταθλήματα Ελλάδας
Εθνικά Κύπελλα
4 Κύπελλα Ελλάδας
Εξωτερικοί σύνδεσμοι
Κατηγορία:Ελληνίδες αθλήτριες της πετοσφαίρισης Κατηγορία:Πετοσφαιρίστριες ΟΣΦΠ
Παγκόσμιο Πρωτάθλημα Στίβου 2022 – Άλμα εις τριπλούν ανδρών
Το άλμα εις τριπλούν ανδρών στο Παγκόσμιο Πρωτάθλημα Στίβου 2022 πραγματοποιήθηκε στο Χέιγουρντ Φιλντ στις 21 και 23 Ιουλίου.
Πρόγραμμα
Το πρόγραμμα είναι σε τοπική ώρα (UTC-7)
Παραπομπές
Α Τριπλουν Αν
Συμμετοχή της Ερυθραίας στους Θερινούς Ολυμπιακούς Αγώνες 2020
Η Ερυθραία θα συμμετέχει στους Θερινούς Ολυμπιακούς Αγώνες 2020 στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Θα είναι η έκτη συνεχόμενη εμφάνιση της χώρας στους αγώνες.
Παραπομπές
Ερυθραία Θερινοί Ολυμπιακοί Αγώνες 2020
Βραβεία της Ένωσης Κριτικών Κινηματογράφου της Νέας Υόρκης 1996
Τα 62α Βραβεία της Ένωσης Κριτικών Κινηματογράφου της Νέας Υόρκης (αγγλικά: New York Film Critics Circle Awards), που ανακοινώθηκαν στις 12 Δεκεμβρίου 1996, απονεμήθηκαν στις 5 Ιανουαρίου 1997, τιμώντας την καλύτερη κινηματογραφική παραγωγή του 1996.
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου της Νέας Υόρκης Κατηγορία:Κινηματογραφικά γεγονότα του 1996
Vulnicura Live
Το Vulnicura Live είναι ζωντανό άλμπουμ της Ισλανδής μουσικού Μπιορκ. Περιέχει 14 τραγούδια, τα οποία ηχογραφήθηκαν κατά τη διάρκεια της περιοδείας της "Vulnicura Tour" για την προωθηση του ογδόου στούντιο άλμπουμ της, Vulnicura (2015).
Κυκλοφορία
Η αρχική κυκλοφορία ήταν μια αποκλειστική έκδοση, η οποία πωλούνταν στα καταστήματα Rough Trade σε περιορισμένο απόθεμα και κυκλοφόρησε από την One Little Indian. Όλα τα CD και βινύλια πουλήθηκαν πολύ γρήγορα και εξαντλήθηκαν. Οκτώ μήνες αργότερα, στις 15 Ιουλίου 2015 κυκλοφόρησε μια κανονική εμπορική έκδοση, με αλλαγμένη σειρά των τραγουδιών, διαφορετική διάρκεια και διαφορετικό εξώφυλλο.
Luxury Edition
Μια επιπλέον εκδοχή, εκτός από την standard ήταν η "Luxury Edition", ένα box set που περιλαμβάνει το άλμπουμ σε CD και βινύλιο, μια κάρτα για δωρεάν ψηφιακή λήψη των τραγουδιών, ένα σετ 6 φωτογραφιών και μια τρισδιάστατη μάσκα με οδηγίες για τη συναρμολόγησή της.
Λίστα τραγουδιών
Rough Trade exclusive * Το 10 και το 15 δεν περιλαμβάνονται στην έκδοση του βινυλίου.
Κανονική Κυκλοφορία
Παραπομπές
Κατηγορία:Άλμπουμ του 2015 Κατηγορία:Μπιορκ Κατηγορία:Άλμπουμ της Μπιορκ
Φερδινάνδος των Βουρβόνων-Ισπανίας
Ο Φερδινάνδος, ισπαν. Fernando de Borbón y Braganza (19 Οκτωβρίου 1824 - 2 Ιανουαρίου 1861) από τον Οίκο των Βουρβόνων-Ισπανίας ήταν πρίγκιπας (infante) της Ισπανίας. Υποστήριζε τον πατέρα του Κάρλο στη διαδοχή και γι' αυτό έζησε το μεγαλύτερο μέρος της ζωής του εξόριστος.
Βιογραφία
Ο δον Φερνάντο-Μαρία-Χοσέ γεννήθηκε στο Ελ Εσκοριάλ της Μαδίτης και ήταν o τρίτος γιος τού Κάρλο-Μαρία πρίγκιπα της Ισπανίας & κόμη της Μολίνα και διεκδικητή βασιλιά της Ισπανίας και της Μαρίας-Φραγκίσκης των Μπραγκάνσα, κόρης του Ιωάννη ΣΤ΄ της Πορτογαλίας.
Η ζωή στην Αυλή
Μεγάλωσε σε μία ατμόσφαιρα εμποτισμένη με παραδοσιακές αξίες πίστης στη μοναρχία και στη Ρωμαιο-Καθολική εκκλησία. To 1829 απεβίωσε και η 3η σύζυγος του θείου του Φερδινάνδου Ζ΄ της Ισπανίας. Ο βασιλιάς ήταν 45 ετών και άτεκνος ακόμη. Αυτό έκανε διάδοχο τον Κάρλο κόμη της Μολίνα, πατέρα τού Φερδινάνδου. Γύρω από τον Κάρλο συγκεντρώθηκαν συντηρητικοί και θρησκευόμενοι, αντίθετοι στον φιλελευθερισμό της Αυλής της Μαδρίτης. Όμως ο Φερδινάνδος Ζ΄ έκανε 4ο γάμο και απέκτησε δύο κόρες. Όταν ο βασιλιάς απεβίωσε το 1833 η πρώτη κόρη του Ισαβέλλα Β΄ ήταν 3 ετών και η μητέρα της Μαρία Χριστίνα των Δύο Σικελιών κατάφερε να αναλάβει την αντιβασιλεία.
Εξόριστος
Ο Κάρλος και η ακολουθία του αντιτέθηκαν, έτσι εξορίστηκε στην Πορτογαλία, όπου πήρε και την οικογένειά του. Το 1834 μετακόμισε στην Αγγλία και εγκαταστάθηκε στο οίκημα Γκλώστερ, στην οδό Ολντ Μπρόμπτον και μετά στο Άλβερστοουκ, στο Παλαιό Πρεσβυτέριο του Χάμσαϊρ. Εκεί το 1835 απεβίωσε η Μαρία-Φραγκίσκη. Τα παιδιά της δόθηκαν στη φροντίδα του πατέρα τους και της μεγαλύτερης αδελφής της Μαρίας-Θηρεσίας των Μπραγκάνσα, που τελικά παντρεύτηκε τον Κάρλος το 1838, ενόσω έμεινε για λίγο με την οικογένεια στην Ισπανία κατά τον Α΄ Καρλικό Πόλεμο.
Με διάταγμα της αντιβασίλισσας, ο Κάρλος και οι απόγονοί του στερήθηκαν τον τίτλο του πρίγκιπα της Ισπανίας το 1834. Ο Φερδινάνδος έζησε στη σκιά του πατέρα του και των δύο μεγαλύτερων αδελφών του. Δεν νυμφεύτηκε. Υποστήριζε πιστά τον πατέρα του και ακολούθησε τις ωδίνες του, έπειτα από την αποτυχία των Καρλιστών στον εμφύλιο, που επέφερε ένδεια στην οικογένειά του και τους οδήγησε να περιπλανώνται στην Ευρώπη εξόριστοι. Εγκαταστάθηκαν στην Τεργέστη, όπου ο Κάρλος απεβίωσε το 1855.
Το τέλος του
Το 1860, κατά τη διάρκεια μίας εξέγερσης των Καρλιστών, ο Φερδινάνδος και ο πρωτότοκος αδελφός του Κάρολος-Λουδοβίκος αιχμαλωτίστηκαν στο Σαν Κάρλος ντε λα Ράπιτα, ωστόσο μετά ελευθερώθηκαν. Το 1861 ο Φερδινάνδος, ο Κάρολος-Λουδοβίκος και η σύζυγος τού τελευταίου Μαρία-Καρολίνα απεβίωσαν αιφνίδια, μάλλον από τύφο. Οι τρεις τους τάφηκαν στην Τεργέστη, στο παρεκκλήσιο του Αγ. Καρόλου Μπορρομέο του καθεδρικού. Ήταν 36 ετών και άγαμος.
Εξωτερικοί σύνδεσμοι
Κατηγορία:Οίκος των Βουρβόνων-Ισπανίας
Φρανθίσκο δε Πάουλα δε Βορβόν ι Καστελβί
Ο Φρανθίσκο δε Πάουλα δε Βορβόν ι Καστελβί (ισπανικά: Francisco de Paula de Borbón y Castellví, 29 Μαρτίου 1853 - 28 Μαρτίου 1942) από τον Οίκο των Βουρβόνων ήταν ιππότης του Τάγματος του Χρυσόμαλλου Δέρατος.
Βιογραφία
Ο δον Φρανθίσκο δε Πάουλα-Μαρία-Τρινιδάδ-Ενρίκουε-Γαβριέλ-Μιγουέλ-Ραφαέλ-Εδμούνδο-Μπουεναβεντούρα γεννήθηκε στην Τουλούζη της Γαλλίας και ήταν γιος του Ερρίκου δούκα της Σεβίλλης και της Ελένης-Μαρίας, κόρης του Αντόνιο ντε Πάντουα ντε Καστελβί κόμη του Καστελά. Ο μοργανατικός γάμος του πατέρα του τον απέκλειε από τη διαδοχή. Ήταν εξάδελφος του Αλφόνσου ΙΒ΄ της Ισπανίας.
Οικογένεια
Νυμφεύτηκε πρώτα το 1882 την Μαρία-Λουίζα δε Λα Τόρε υ Μπασάβε, κόρη του Χοσέ-Μαρία δε Λα Τόρε υ Αρμεντέρος, πλούσιου γαιοκτήμονα της Κούβας και είχε τέκνα:
Το 1887 απεβίωσε η Μαρία-Λουίζα και το 1890 ο Φραγκίσκος έκανε δεύτερο γάμο, με την Φελίσα δε Λεόν υ Ναβάρρο δε Μπαλμπόα από την Κούβα και είχε τέκνα:
Τρία τέκνα του απεβίωσαν το 1936 στον Εμφύλιο Πόλεμο της Ισπανίας.
Πηγές
Κατηγορία:Οίκος των Βουρβόνων-Ισπανίας
Σουσανίκ Κουργκινιάν
Η Σουσανίκ Κουργκινιάν (αρμενικά: Շուշանիկ Կուրղինյան, Αλεξαντροπόλ, Ρωσική Αυτοκρατορία,1876 – Γερεβάν, ΣΣΔ Αρμενίας, 1927) ήταν Αρμένισσα ποιήτρια, ακτιβίστρια και φεμινίστρια.
Βιογραφία
αριστερά|μικρογραφία|209x209εσ|Προτομή της Κουργκινιάν στο Γκιουμρί. Γεννήθηκε ως Σουσανίκ Ποπολτσιάν στις 18 Αυγούστου του 1876 στο Αλεξαντροπόλ (σημερινό Γκιουμρί της Αρμενίας), το οποίο εκείνη την εποχή υπαγόταν στη Ρωσική Αυτοκρατορία και προερχόταν από οικογένεια εργατών. Έμαθε τα πρώτα γράμματα σε ένα γυναικείο μοναστήρι της γενέτειράς της και συνέχισε τα μαθήματα πρώτα σε σχολή θηλέων και αργότερα υποχρεωτικά σε ρωσόφωνο γυμνάσιο. Εξαιτίας της πιθανής αδυναμίας της οικογένειάς της να στηρίξει οικονομικά την περαιτέρω φοίτησή της, η Κουργκινιάν συμπλήρωσε τη μόρφωσή της με προσωπικές προσπάθειες.
Ισλάμ στο Μαυροβούνιο
Ιστορία
δεξιά|μικρογραφία|250x250εσ| Το [[Τζαμί του Χουσεΐν Πασά στην Πλιέβλια.]] Τον 15ο αιώνα ο Μαυροβούνιος κυβερνήτης Ιβάν Κρνόγεβιτς (1465 - 1490) ήταν σε πόλεμο με τους διεισδυτικούς Βενετούς. Αδυνατώντας να διατηρήσει τον πόλεμο και στα δύο μέτωπα, η Οθωμανική Αυτοκρατορία είχε κατακτήσει μεγάλο μέρος του εδάφους του Μαυροβουνίου και εισήγαγε το Ισλάμ. Ο τρίτος γιος του Ιβάν, ο Στάνισα Κρνόγεβιτς, ήταν ο πρώτος εξέχων Μαυροβούνιος μουσουλμανικής πίστης και έκτοτε το Ισλάμ δεν ήταν ασυνήθιστη θρησκεία για την κυρίαρχη δυναστεία της αριστοκρατικής οικογένειας Κρνόγεβιτς.